अध्यापिका मंच की बैठक में बेटी पढ़ाओ बेटी बचाओ पर की चर्चा
राजकीयउच्च प्राथमिक स्कूल में अध्यापिका मंच की द्वितीय बैठक ब्लॉक प्रारंभिक शिक्षा अधिकारी पूनमसिंह सोलंकी की अध्यक्षता में हुई। जिसमें बेटी पढ़ाओ बेटी बचाओ सर्व शिक्षा अभियान के तहत बालिकाओं के अध्ययन पर व्यापक रूप से चर्चा की गई। बैठक में ब्लॉक क्षेत्र की 41 अध्यापिकाओं ने भाग लिया। बैठक का शुभारंभ सुबह 10 बजे अध्यापिका विमला वैष्णव ने मां सरस्वती की तस्वीर के समक्ष दीप जला कर किया। बैठक में संदर्भ व्यक्ति कालूराम गर्ग ने बेटी पढ़ाओ बेटी बचाओं पर जोर दिया। बैठक के द्वितीय सत्र में चेयर रेस, मेहंदी प्रतियोगिता, एकल नृत्य, गायन, अंताक्षरी कार्यक्रम रखा गया। जिसमें अध्यापिकाओं ने उत्साह के साथ भाग लिया। बैठक में बीईईओ ने राजश्री योजना, श्रम कल्याण विभाग की योजनाओं के संबंध में जानकारी देकर इससे लाभांवित कराने का आह्वान किया।
hin_Deva hin_Deva